CELEX: 62020TN0121
Language: bg
Date: 2020-02-21 00:00:00
Title: Дело T-121/20: Жалба, подадена на 21 февруари 2020 г. — IP/Комисия

20.4.2020   
            
            
               BG
            
            
               Официален вестник на Европейския съюз
            
            
               C 129/21
            
         
      Жалба, подадена на 21 февруари 2020 г. — IP/Комисия
      (Дело T-121/20)
      (2020/C 129/27)
      Език на производството: френски
      
         Страни
      
      
         Жалбоподател: IP (представители: L. Levi и S. Rodrigues, адвокати)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да обяви настоящата жалба да допустима и основателна,
               
            поради което:
      
                  —
               
               
                  да отмени обжалваните решения,
               
            
                  —
               
               
                  да осъди ответника да заплати всички съдебни разноски.
               
            
         Основания и основни доводи
      
      В подкрепа на жалбата си срещу решението на Комисията от 21 август 2019 г., с което му се налага дисциплинарната санкция прекратяване без предизвестие на договора му за наемане на работа, жалбоподателят посочва три основания.
      
                  1.
               
               
                  Първо основание, изведено от нарушение на принципа на добра администрация и на задължението за мотивиране. В това отношение жалбоподателят се позовава по-специално на обстоятелството, че Комисията не се е отнесла справедливо с него, като не е изпълнила задължението си полагане на дължимата грижа. Според жалбоподателя Комисията е трябвало да го информира за резултатите от наказателното производство, което е било прекратено, и да ги изпрати на дисциплинарния съвет, за да ги вземе предвид в своето решение.
               
            
                  2.
               
               
                  Второ основание, изведено от незаконосъобразност в подготвителните документи за приемане на обжалваното решение и от явни грешки в преценката, допуснати от Комисията. Жалбоподателят счита в частност, че незаконосъобразността на двата подготвителни документа за приемане на обжалваното решение води до незаконосъобразност на последното.
               
            
                  3.
               
               
                  Трето основание, изведено от нарушение на член 10 от приложение Х към Правилника на длъжностните лица на Европейския съюз, поради това че, от една страна, не са били разгледани всички характерни за досието на жалбоподателя обстоятелства, и от друга страна, възприетите критерии за определяне на санкцията са били предмет на погрешна преценка или на непропорционално претегляне.